“અરે, સાહેબ! એ તો અંકલ સેમ બહુ બહુ મોટા અને શક્તિશાળી વ્યક્તિ છેને, એટલે! અમારા ફિલિપિનો લોકો અને મિ. રિઝાલની જેમ એ પણ હંમેશા આઝાદીની શોધમાં રહેતા હતા. કેટલાંયે મોટાં-મોટાં યુદ્ધજહાજો લઈને એ ફિલિપાઇનમાં આવ્યા હતા, અને સ્પેનિશ જહાજોને એમણે ડૂબાડી દીધાં હતાં. ફિલિપિનો લોકોને એમણે સંદેશો આપેલો, કે “હવે તમને હું આઝાદ થતાં શીખવીશ. હું તમને અંગ્રેજી ભાષા શીખવીશ, સારા અમેરિકન નાગરીક બનતા શીખવીશ, અને સમય આવ્યે તમે આઝાદ થવાનું પણ શીખી જશો.” ચોથી જુલાઇએ અમેરિકનો બહુ ધમાલ કરે છે, તોપમારો કરે છે, અને બોસ્ટન ટી પાર્ટીને યાદ કરીને ખુશ થાય છે. બની શકે કે થોડા સમયમાં અમને ફિલિપિનો લોકોને પણ ટી-પાર્ટી કરવા મળે, અને અમને પણ મજા પડે. બસ એટલા માટે જ અમે ફિલિપિનો પણ ચોથી જુલાઈએ અમ ધમાલ કરીએ છીએ.